
[bookmark: _Hlk198892434]DALYVAVIMO SOCIALINIŲ PASLAUGŲ KOKYBĖS REIKALAVIMŲ DIEGIMO BANDOMAJAME ETAPE ATRANKOS BEI IŠBANDYMO EIGOS TVARKA

1. Bendrosios nuostatos
1.1. Tvarkos tikslas – socialines paslaugas teikiančioms įstaigoms ir fiziniams asmenims nustatyti atrankos dalyvauti projekto „Socialinių paslaugų kokybės užtikrinimas Lietuvoje“ Nr. 07-008-P-0001 bandomajame etape tvarką, bandomojo projekto etapo eigą, šalių įsipareigojimus, išorės vertinimo eigą ir bandomojo etapo stebėseną, siekiant užtikrinti veiksmingą ir kokybišką socialinių paslaugų kokybės reikalavimų, nurodytų Socialinių paslaugų kokybės reikalavimų apraše, patvirtintame socialinės apsaugos ir darbo ministro 2024 m. gruodžio 4 d. įsakymu Nr. A1-833, (toliau – Reikalavimai), diegimą praktiškai.
1.2. Už bandomojo projekto etapo įgyvendinimą ir stebėsenos vykdymą atsakinga Europos socialinio fondo agentūra (toliau – ESFA) ir paskirti projekto ekspertai. 

2. Dalyvavimo bandomajame projekto etape atrankos kriterijai ir eiga
2.1. Planuojamas socialinių paslaugų teikėjų ir fizinių asmenų, teikiančių socialines paslaugas (toliau – Teikėjai) skaičius bandomajame projekto etape yra iki 320. Atranka vykdoma dviem etapais. Pirmas atrankos etapas organizuojamas 2025 m. III ketv., bus atrinkta 170 Teikėjų. Antras etapas organizuojamas 2026 m. III ketv., bus atrinkta 150 Teikėjų. Teikėjas gali dalyvauti atrankoje ir bandomajame etape vieną kartą, abiejuose etapuose numatytos išbandyti veiklos apima mokymus, konsultacijas bei išorės vertinimą. 
2.2.  Pirmame atrankos etape nėra kviečiami dalyvauti Teikėjai, turintys galiojantį EQUASS ar NOKAS kokybės standartų sertifikatą. Šie teikėjai ekspertų grupės sprendimu gali būti kviečiami dalyvauti antrame atrankos etape, siekiant išbandyti pažangųjį Reikalavimų lygį. 
2.3. Teikėjai, pageidaujantys dalyvauti bandomojo projekto etapo atrankoje, turi užpildyti atrankos anketą (1 priedas). Esant poreikiui, atranką vykdanti ekspertų grupė gali paprašyti pateikti papildomus dokumentus (pvz.: akreditacijos, licencijos dokumentus). 
2.4. Siekiant sudaryti sąlygas kuo didesniam skaičiui Teikėjų dalyvauti bandomajame etape, Teikėjui sudaryta galimybė savo nuožiūra rinktis konkrečią socialinę paslaugą, kuriai būtų pradėti taikyti Reikalavimai ir atliktas išorinis vertinimas bandomojo projekto etapo metu. Bandomajame projekto etape vienas Teikėjas gali pasirinkti tik vieną socialinę paslaugą iš konkrečios socialinių paslaugų grupės, nurodytos atrankos anketoje. 
2.5. Dalyvavimas bandomajame projekto etape yra savanoriškas. Teikėjas priima sprendimą dalyvauti bandomajame etape įvertinęs darbuotojų motyvaciją, užimtumą, pasirengimą dalyvauti mokymuose ir konsultacijose. Detalus dalyvaujančio Teikėjo įsipareigojimų sąrašas pateikiamas 3.1–3.7 punktuose.
2.6. Teikėjus dalyvauti bandomajame etape atrenka ESFA sudaryta ekspertų grupė, atsižvelgdama į keturis rekomenduojamus pagrindinius atrankos kriterijus: sektorius, kuriam atstovauja Teikėjas, Teikėjo dydį (pagal darbuotojų skaičių), teikiamų socialinių paslaugų rūšis, šių paslaugų teikimo savivaldybę. Jei konkrečioje savivaldybėje neatsiras Teikėjų, norinčių dalyvauti bandomajame etape, šios savivaldybės administracija turės teisę pasiūlyti savivaldybėje veikiantį Teikėją (-us) arba šiai savivaldybei skirtos vietos gali būti perkeltos kitai savivaldybei, kurioje yra didžiausias norinčių dalyvauti Teikėjų skaičius. 
2.7.  Ekspertų grupė, įvertinusi Teikėjų užpildytas atrankos anketas, peržiūri bendrą pretendentų sąrašą ir sudaro galutinę bandomajame etape kviečiamų dalyvauti Teikėjų sąrašą. Siekiama užtikrinti, kad bandomajame projekto etape pagal nurodytus kriterijus dalyvautų skirtingi Teikėjai. 
2.8. Teikėjas turi teisę atsisakyti dalyvauti bandomajame projekto etape apie tai raštu informavęs ESFA ne mažiau kaip 10 darbo dienų iki mokymų ir konsultacijų pradžios. 
2.9. Atlikus atranką, galutinis atrinktų Teikėjų sąrašas yra pateikiamas savivaldybių administracijoms, kuriose atrinkti Teikėjai teikia socialines paslaugas. Atrinkti Teikėjai kviečiami pasirašyti sutartį su ESFA dėl konsultacijų bei mokymų paslaugų teikimo ir įsipareigoja dalyvauti visose veiklose, numatytose konsultacijų sutartyje. Jeigu Teikėjas nusprendžia pasitraukti iš projekto bandomojo etapo pirmame atrankos etape, šio pasitraukimo sąlygos svarstomos individualiai su ESFA.

1 lentelė Kvotos pagal 4 atrankos kriterijus

	Atrankos kriterijus 
	Rekomenduojamos bandomojo etapo kvotos 

	Sektorius[footnoteRef:1] [1:  https://socmin.lrv.lt/lt/veiklos-sritys/socialine-integracija/socialinis-darbas/kas-yra-socialinis-darbas/#Kas_darbuotojai] 

	· NVO sektoriuje dirba 36 proc. visų socialinių paslaugų srities darbuotojų: rekomenduojama kvota – 100 Teikėjų, atstovaujančių NVO. 
· Savivaldybės socialinių paslaugų įstaigose (biudžetinės, VŠĮ) dirba 48 proc. visų socialinių paslaugų srities darbuotojų: rekomenduojama kvota – 200 Teikėjų, pavaldžių savivaldybių administracijoms.
· Valstybės socialinės globos įstaigose dirba 14 proc. visų socialinių paslaugų srities darbuotojų: rekomenduojama kvota – 8 Teikėjai.
· Privatūs juridiniai asmenys ir fiziniai asmenys, dirba apie 3 proc. socialinių paslaugų srities darbuotojų (tikslių duomenų nėra): rekomenduojama kvota – iki 10 Teikėjų.
· Kiti Teikėjai (pvz. valstybės įsteigti viešieji asmenys): rekomenduojama kvota – iki 3 Teikėjų.

	Teikėjo dydis 
	· Iki 5 darbuotojų (arba fizinis asmuo): rekomenduojama kvota – 30 Teikėjų.
· 6–20 darbuotojų: rekomenduojama kvota – 130 Teikėjų.
· 21–60 darbuotojų: rekomenduojama kvota – 130 Teikėjų.
· Daugiau nei 60 darbuotojų: rekomenduojama kvota – 30 Teikėjų.

	Teikiamos socialinės paslaugos 
	· Prevencinės paslaugos: rekomenduojama kvota – 100 Teikėjų.
· Bendrosios socialinės paslaugos: rekomenduojama kvota – 20 Teikėjų. 
· Socialinės priežiūros paslaugos: rekomenduojama kvota –160 Teikėjų.
· Socialinės globos paslaugos: rekomenduojama kvota – 30 Teikėjų.

	Savivaldybė
	Rekomenduojamos kvotos pagal savivaldybes pateikiamos 2 lentelėje.



2 lentelė Rekomenduojamos kvotos savivaldybėms[footnoteRef:2] [2:  https://www.registrucentras.lt/bylos/dokumentai/gr/20250101_Gyventoju_skaicius_savivaldybese.pdf
] 

	Didžiosios savivaldybės:

1. Vilnius
2. Kaunas 
	Kitos didmiesčių savivaldybės:

1. Klaipėda 
2. Šiauliai
3. Marijampolė
4. Panevėžys
5. Alytus 
	Kitos savivaldybės: 

47
	Mažosios savivaldybės:

1. Kazlų Rūdos
2. Nidos 
3. Kalvarijos
4. Pagėgių
5. Birštono 
6. Rietavo 

	Po 16 Teikėjų (iš viso 32)
	Po 8 Teikėjus (iš viso 40)
	Po 5 Teikėjus (iš viso 235
	Po 1–2 Teikėjus (iš viso 12)

	
Bendras skaičius
	
320



3. Socialinių paslaugų Teikėjas, dalyvaudamas bandomajame projekto etape, įsipareigoja:
3.1. paskirti pagrindinį atsakingą asmenį už Reikalavimų diegimą, bendradarbiavimą su projekto paskirtu ekspertu ir reikalingų dokumentų ar ataskaitų teikimą ESFA (toliau – Konsultantas); atsakingam asmeniui pasikeitus, turi apmokyti naują darbuotoją ir supažindinti su visa informacija, kad būtų užtikrintas sklandus darbo tęstinumas; 
3.2. aktyviai dalyvauti Reikalavimų diegimo išbandymo veiklose, užtikrinti visų susijusių darbuotojų, socialinių paslaugų gavėjų ir kitų suinteresuotų šalių įtraukimą ir konstruktyvų bendradarbiavimą su Konsultantu;
3.3.  reguliariai dalyvauti mokymuose, konsultacijose ir grįžtamojo ryšio sesijose, apklausose, įgytas žinias taikyti praktikoje bei užtikrinti jų perdavimą kitiems įstaigos darbuotojams;
3.4.  laiku informuoti (ne vėliau kaip prieš penkias darbo dienas) kuruojantį Konsultantą apie bet kokius pasikeitimus, galinčius turėti įtakos dalyvavimui konsultacijose, mokymuose ar kitose numatytose veiklose;
3.5.  užtikrinti, kad įstaigos darbuotojai būtų įtraukti į Reikalavimų diegimo procesą: konsultacijas, vidinius aptarimus, socialinės paslaugos gavėjų įtraukimą ir apklausas, būtinųjų dokumentų, numatytų Reikalavimuose, rengimą bei kitus su diegimu susijusius veiksmus;
3.6.  rinkti, sisteminti ir teikti Reikalavimuose nustatytus rodiklius, laikantis su Konsultantu suderinto grafiko, užtikrinant informacijos tikslumą ir pateikimą laiku;
3.7.  atlikti kitus būtinus pasiruošimo išoriniam vertinimui veiksmus, įgyvendinant šį įsipareigojimą per 7 mėnesius (arba per 12 mėnesių pažangaus lygmens atveju) nuo bandomojo projekto etapo pradžios arba nuo pirmųjų įvadinių mokymų datos.

4. Savivaldybės administracijos ir Socialinių paslaugų ir priežiūros departamentas įsipareigoja:
4.1.  deleguoti atsakingą darbuotoją arba sudaryti metodinę darbo grupę, atsakingą už išorinio vertinimo proceso organizavimą, bendradarbiavimą su Konsultantu bei įstaigomis, dalyvaujančiomis Reikalavimų diegimo procese (išskyrus Socialinių paslaugų ir priežiūros departamentą (toliau – Departamentas);
4.2.  užtikrinti, kad savivaldybės paskirti išorės vertintojai ir (ar) kiti susiję administracijos darbuotojai, Departamento vertintojai dalyvautų projekto organizuojamose konsultacijose, mokymuose, vertinimuose ir kituose su projektu susijusiuose renginiuose;
4.3. dalyvauti Konsultanto ar ESFA organizuojamose apklausose, vertinimuose ir teikti grįžtamąjį ryšį apie išbandymo eigą ir Reikalavimo įgyvendinimo praktiką ESFA ekspertams;
4.4. atlikti bandomojo etapo išorinį vertinimą, teikti vertinimo išvadas ir jas derinti su paskirtu Konsultantu ir ekspertų grupe.

5. Reikalavimų diegimo eiga
5.1.  Bandomasis Reikalavimų diegimo etapas apima mokymus, konsultacijas Teikėjams, konsultacijas savivaldybių administracijų vertintojams, Departamento vertintojams ir išorės pažangaus lygio vertintojams bei išorinių vertinimų atlikimą. Detalus mokymų grafikas bei temos skelbiami ESFA interneto svetainėje. Kiekvienos savivaldybės administracijai bandomajame etape bus skiriamas vidutiniškai iki 20 val. konsultacijų. 
5.2. Teikėjai, norintys dalyvauti bandomajame Reikalavimų diegimo etape, turi išklausyti mokymus, dalyvauti konsultacijose ir išorinio vertinimo atlikime. 
5.3. Kiekvienam Teikėjui, dalyvaujančiam bandomajame atrankos etape, ESFA sprendimu paskiriamas projekto ekspertas (projekto ekspertų grupę sudaro projekto partnerių organizacijų atstovai), atsakingas už Reikalavimų diegimą (toliau – Konsultantas). Konsultantas susitikimuose su Teikėjo darbuotojais gyvai ar nuotoliu (žodžiu arba raštu) teikia metodinę pagalbą, rekomendacijas dėl Reikalavimų įgyvendinimo, pasiruošimo išoriniam vertinimui.
5.4.  Konsultantas, pasitaręs su Teikėjo atstovais, lanksčiai planuoja konsultacijų skaičių, grafiką, konsultacijų turinį bei eigą. Kiekvienas Teikėjais gali gauti vidutiniškai iki 60 val. konsultacijų per visą bandomąjį projekto laikotarpį, į šias valandų skaičių įtraukiamas ir išorinio vertinimo laikas. Konsultacijos gali vykti konkrečiam Teikėjui arba Teikėjų grupei. Konsultantams rekomenduojama bent vieną konsultaciją suteikti gyvai Teikėjo patalpose.
5.5.  Konsultantas, pasibaigus bandomajam projekto etapui, ESFA pateikia bendrą ataskaitą, kurioje nurodo konsultacijų Teikėjams skaičių, pažymi, ar konsultacijos vyko gyvai ar nuotoliu, trumpai aprašo konsultacijų turinį ir bendrą išvadą, pastabas. 
5.6.  ESFA, atsižvelgusi į dažniausiai Teikėjo darbuotojams kylančius klausimus bei iššūkius, juos apibendrina, teikia ekspertų grupei ir įtraukia klausimus į dažniausiai užduodamų klausimų suvestinės (toliau – DUK) skiltį, skelbiamą ESFA interneto svetainėje.

6. Bazinio ir pažangiojo lygio reikalavimų išorinio vertinimo išbandymas
6.3.  Bandomajame projekto etape bazinio ir pažangiojo lygio išorės vertinimas atliekamas vadovaujantis Kokybės reikalavimų atitikties išorinio vertinimo tvarka. Bazinio lygio socialinės globos paslaugas vertina Departamento vertintojai, kitų socialinių paslaugų bazinio lygio išorinį vertinimą atlieka savivaldybių administracijos paskirti išorės vertintojai (toliau – savivaldybės administracijos vertintojai). Pažangiojo lygio socialines paslaugas vertina ESFA paskirti išorės vertintojai. 
6.4. Kiekvienos savivaldybės administracijos paskirtas socialinių paslaugų išorės vertintojas ar Departamento vertintojas gali atlikti išorinį vertinimą išklausę išorinių vertintojų mokymus bei atlikę bandomąjį (šešėlinį) išorės vertinimą 
6.5.  Bandomieji (šešėliniai) išorės vertinimai organizuojami kiekvieno bandomojo etapo metu, kai kiekvienos savivaldybės vertintojas arba Departamento vertintojas bent vieną išorinį vertinimą atlieka kartu su paskirtu projekto ekspertu, turinčiu išorinio vertinimo patirties (mentoriumi).
6.6.  Atlikdami bandomąjį (šešėlinį) išorės vertinimą, ESFA paskirti mentoriai vykdo savivaldybių administracijų vertintojų ir Departamento vertintojų darbo stebėseną realioje vertinamoje įstaigoje: stebi vertinimo proceso eigą, metodiką ir taikomus principus. Išorės vertinimo procesą organizuoja ir atlieka savivaldybės administracijos ar Departamento vertintojas. Mentoriai pataria, konsultuoja ir skatina, kad pagrindinis vertintojas būtų pats savivaldybės administracijos ar Departamento vertintojas ir taip užtikrintų objektyvumą bei savarankiškumą vertinimo metu. Mentoriai gali aktyviau įsitraukti į vertinimo procesą, jeigu savivaldybės administracijos vertintojas ar Departamento vertintojai pažeidžia etiką, elgiasi nemandagiai, nesilaiko teisės aktų ar Kokybės reikalavimų atitikties išorinio vertinimo tvarkos arba prašo pagalbos. 
6.7.  Savivaldybės administracijos paskirtam vertintojui ar Departamento vertintojui pateikus oficialią bandomojo (šešėlinio) išorės vertinimo išvadą, paskirtas mentorius atlieka išsamų jos įvertinimą, siekdamas užtikrinti metodologinį pagrįstumą, objektyvumą ir atitiktį teisės aktų reikalavimams. Mentoriai analizuoja vertintojo pateiktus argumentus, vertinimo metodus ir interpretuoja duomenis, o, nustatę galimus išvadų trūkumus ar neatitikimus, teikia grįžtamąjį ryšį Savivaldybės administracijos ar Departamento vertintojui ir pateikia argumentuotus siūlymus ar rekomendacijas, kaip būtų galima pagerinti vertinimo kokybę.
6.8.  Mentoriai, savivaldybės administracijos ar Departamento vertintojai bei išorės vertintojai įsipareigoja laikytis konfidencialumo principo ir asmens duomenų apsaugos reikalavimų, susijusių su Teikėjo dokumentų turiniu. 
6.9. Paskirtas mentorius sistemingai fiksuoja pagrindinius iššūkius, su kuriais susiduria visi vertintojai, įskaitant metodologinius, organizacinius ir teisės aktų aspektus. Surinkta informacija pateikiama projekto komandai, siekiant užtikrinti kokybiškesnį vertinimo procesą ir sudaryti sąlygas nuolatinei vertintojų kompetencijų tobulinimui. 
6.10. Pažangaus lygio išorės vertintojų atranką, mokymus ir veiklos stebėseną vykdo ESFA, vadovaudamasi Kokybės reikalavimų atitikties išorinio vertinimo tvarka.

7. Bandomojo projekto etapo veiklų stebėsena ir rezultatų vertinimas
7.1. Vertinant bandomojo projekto etapo veiksmingumą, Reikalavimų įgyvendinimo praktiką bei išorės vertinimo eigą, atliekama bandomajame etape dalyvavusio Teikėjo darbuotojų apklausa, Konsultantų apklausa, savivaldybės administracijos vertintojų ir Departamento vertintojų bei išorės pažangaus lygio vertintojų kokybinis tyrimas, taip pat socialinių paslaugų gavėjų apklausa.
7.2. [bookmark: _Hlk194058464] Atliekant apklausas bei kokybinį tyrimą surinkti duomenys naudojami tobulinant antrąjį etapą ir Reikalavimų bei Kokybės reikalavimų atitikties išorinio vertinimo tvarką. Dėl konkrečių tobulinimo veiksmų sprendžia projektų ekspertų grupė. Duomenis renka ir analizuoja ESFA paskirti ekspertai. 
7.3.  Teikėjo darbuotojų apklausos planuojamos dviem etapais: po mokymų ir pasibaigus išorinio vertinimo procedūrai. Kiekvienam etapui naudojami atskiri kiekybinės internetinės apklausos klausimynai. 
7.4.  Konsultantų kiekybinė internetinė apklausa įgyvendinama kiekvieno bandomojo etapo pabaigoje, pasibaigus Teikėjų išorinio vertinimo procedūrai. 
7.5.  Išorės vertintojų kokybinis tyrimas organizuojamas kiekvieno bandomojo etapo pabaigoje, surengus fokusuotų grupių diskusijas gyvai arba nuotoliu. Kiekvienoje grupėje kviečiama dalyvauti iki 10 dalyvių. Po mokymų, šiems dalyviams siunčiama mokymų naudos vertinimo anketa, atliekamas mokymų naudos vertinimas.
7.6.  Kiekvieno bandomojo etapo pabaigoje, pasibaigus Teikėjų išorinio vertinimo procedūrai, atliekama Socialinių paslaugų gavėjų kiekybinė internetinė apklausa.
7.7.  Kiekvienam etapui pasibaigus surinkti apklausų duomenys apibendrinami ir pristatomi projekto ekspertų grupei bei Socialinės apsaugos ir darbo ministerijai. Remiantis surinktais duomenimis, tobulinamas Reikalavimų aprašas bei Kokybės reikalavimų atitikties išorinio vertinimo tvarka. 
8. 


1 priedas 

Teikėjų atrankos anketa

1. Sektorius
Pasirinkite savo organizacijos juridinį statusą: 
· Nevyriausybinė organizacija (turite NVO žymą)
· Savivaldybės įstaiga (biudžetinės įst., VšĮ)
· Valstybinės globos įstaiga
· Privatus juridinis asmuo 
· Fizinis asmuo, veikiantis pagal individualios veiklos pažymą
· Kita 

2. Įstaigos dydis
Nurodykite savo įstaigos darbuotojų skaičių: 
· Iki 5 darbuotojų.
· 6–20 darbuotojų
· 21–60 darbuotojų 
· Daugiau nei 60 darbuotojas 
3. Socialinė paslauga
Pasirinkite vieną socialinę paslaugą, kurią norite išbandyti:
PREVENCINĖS PASLAUGOS 		SOCIALINĖS PRIEŽIŪROS PASLAUGOS 		BENDROSIOS	PASLAUGOS 	SOCIALINĖS GLOBOS PASLAUGOS 

4. Savivaldybė
Pasirinkite savivaldybę, kurioje išbandysite pasirinktą socialinę paslaugą (jeigu socialines paslaugas teikiate keliose savivaldybėse, pasirinkite atsakymą „keliose savivaldybėse“):
· Savivaldybių sąrašas
· Keliose savivaldybėse (nurodyti, kuriose): _________________

5 . Bendra informacija apie teikėją
· Socialines paslaugas teikiančios įstaigos pavadinimas / fizinio asmens vardas, pavardė
· Juridinio asmens kodas
· Buveinės adresas
· El. pašto adresas
· Kontaktinis tel. Nr.
· Informaciją pateikusio darbuotojo pareigos, vardas, pavardė
· Vidutinis paslaugų gavėjų skaičius per metus / mėnesį
· Socialinės paslaugos teikimo terminas (metais)
6. Įsipareigojimai dalyvauti bandomajame projekto etape, praėjus atranką (pažymėti)
· įsipareigojame dalyvauti bandomuosiuose Socialinių paslaugų kokybės reikalavimų diegimo bei vertinimo procesuose
· susipažinome su dalyvavimo Socialinių paslaugų kokybės reikalavimų diegimo bandomajame etape atrankos bei išbandymo eigos tvarka 
· deklaruojame, kad įstaiga nėra bankrutavusi, reorganizuojama, neturi skolų (VMI, Sodra)
· sutinkame, kad asmens duomenys būtų tvarkomi nustatyta tvarka. 
· Nevyriausybinė organizacija yra pateikusi finansines ir veiklos ataskaitas teisės aktų nustatyta tvarka. 

